Når Aalborg Håndbold i aften spiller første finalekamp om det danske håndboldmesterskab, bliver det uden cheftræner Stefan Madsen. Han er gået i selvisolation, fordi han har været i kontakt med en person smittet med Covid-19. Det oplyser klubben i en pressemeddelelse. -	Det er mest synd for Stefan selv siger en berørt direktør Jan Larsen til TV2 Nord og fortsætter: -	Og selvfølgelig er det en svækkelse ikke at have Stefan med på sidelinjen. Stor skuffelse Cheftræneren havde glædet sig til første finalebrag, så det vækker stor ærgrelse, at han må følge med hjemmefra. - Jeg er meget ked af denne situation, og jeg havde virkelig set frem til at tage hul på denne spændende finaleserie i en udsolgt Jutlander Bank Arena her til aften, udtaler siger Stefan Madsen i pressemeddelelsen. - Vi har dog forberedt os rigtig godt, og jeg er helt tryg ved at overdrage det fulde ansvar til Arnór, fortsætter han. Atlason tager over Det bliver assistenttræner Arnór Atlason, som onsdag aften skal agere stedfortræder og styre Aalborg håndbold gennem den først finalekamp mod Bjerringbro – Silkeborg. - Jeg er fortrøstningsfuld med hensyn til både Arnór Atlason og ikke mindst de mange rutinerede spillere, vi har på holdet, som så må tage over, siger Jan Larsen inden aftenens finalebrag.

Opsummering:
Cheftræner for Aalborg Håndbold, Stefan Madsen, er gået i selvisolation på grund af Covid-19.